钦定古今图书集成/理学汇编/经籍典/第051卷 > 《易经》 > 序
## 钦定古今图书集成/理学汇编/经籍典/第051卷 > 《易经》 > 序

原夫龙马负图，出于羲皇之代，在太古之先，今存已
合之位，犹或疑之，况更陈其未合之数耶？然则何以
知之？曰：“于仲尼三陈九卦之义，探其旨，所以知之也。”
况夫天之垂象，的如贯珠，少有差忒，则不成次序。故
自一至于盈万，皆累累然，如丝之于缕也。使龙图本
合，圣人不得见其象矣。所以天意未合而形其象，圣
“人观象以明其用。”是龙图者，天散而示之，伏羲合而
用之，仲尼默而形之。始《龙图》之未合也，惟五十五数。
上二十五，天数也，中贯三五九，外包十五，尽天三、天
五、天九，并五十之用。后形一六无位，又显二十四之
为用也。兹所谓天垂象矣。下三十，地数也。亦分五位，
皆明五之用也。十分而为六，形地之象焉。六分而成
四象，地六不配，在上则一不用，形二十四；在下则六
不用，亦形二十四，后既合也。天一居上，为道之宗；地
六居下，为气之本。天三斡地二，地四为之用三若在
阳，则避孤阴，在阴则避寡阳。大矣哉！《龙图》之变，岐分
万途，今略述其梗概焉。〈按宋儒之论河图洛书有两家一以十为河图九为洛书

“一以九为《河图》，十为《洛书》。” 其说截然相反，皆言传于陈抟。考抟所著《易龙图》，本不传有图，但其言五十五数，则固以十为《河图》矣。今载其序言于宋诸家之首，此下两家之说并收，学者博考参订，自可知所折衷云。

### 刘牧易数钩隐图

===序===卦者，圣人设之观于象也。象者，形上之应。原其本则
形由象生，象由数设。舍其数则无以见四象所由之
宗矣。是故仲尼之赞《易》也，必举天地之极数，以明成
变化而行鬼神之道，则知《易》之为书，必极数以知其
本也。今采摭天地奇耦之数，点之成图，庶览之者易
晓耳。